SET ปิดวูบ 9.59 จุด หลุดแนวรับ1,600! หลัง “ทรัมป์” ลงนามร่างกฎหมายหนุนประชาธิปไตยในฮ่องกง
SET ปิดวูบ 9.59 จุด หลุดแนวรับ1,600! หลัง "ทรัมป์" ลงนามร่างกฎหมายหนุนประชาธิปไตยในฮ่องกง โดยดัชนีปิดตลาดวันนี้ที่ระดับ 1,597.68 จุด ลบ 9.59 จุด หรือ 0.60% มูลค่าการซื้อขาย 4.31 หมื่นล้านบาท
28 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,597.68 จุด ลบ 9.59 จุด หรือ 0.60% มูลค่าการซื้อขาย 4.31 หมื่นล้านบาท
10 หุ้นกดดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างติดลบเฉลี่ย 0.5% เช่นเดียวกับตลาดในยุโรปที่เทรดบ่ายนี้ก็ปรับตัวลงราว 0.3-0.4% ส่วนหนึ่งรับผลจากประธานาธิบดีโดนัลด์ ทรัมป์ ของสหรัฐฯ ได้ลงนามร่างกฎหมายสนับสนุนการเรียกร้องประชาธิปไตยในฮ่องกง สร้างความกังวลให้กับการเจรจาการค้าระหว่างสหรัฐฯ และจีน
ส่วนตลาดบ้านเราดูจะปรับตัวลงมากกว่าตลาดอื่น เนื่องจากมีแรงขายเข้ามามากขึ้นหลังจากที่ดัชนีฯหลุดแนวรับสำคัญที่ 1,600 จุด ทำให้สัญญาณทางเทคนิคไม่ดี และยังวิตกปัจจัยการเมืองในประเทศต่อประเด็นเสถียรภาพของรัฐบาลด้วย ทำให้นักลงทุนเลือกที่จะขายทำกำไรหุ้นที่มีกำไรอยู่ออกมา อย่างหุ้นในกลุ่ม ICT และกลุ่มนิคมฯ ซึ่งก็เหมือนเป็นการปรับพอร์ตในช่วงที่ตลาดฯยังไม่มีปัจจัยอะไรมากระตุ้น อีกทั้งตลาดฯยังได้รับแรงกดดันจากหุ้น AOT ด้วยหลังจากที่งบฯออกมาไม่ดี
สำหรับแนวโน้มการลงทุนในวันพรุ่งนี้ (29 พ.ย.) นายถนอมศักดิ์ กล่าวว่า ตลาดฯยังมีโอกาสที่จะปรับตัวลงได้ โดยมีแนวรับ 1,595-1,590 จุด ส่วนแนวต้านให้ไว้ที่ 1,600 ถัดไป 1,605-1,608 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย  5,036.74 ล้านบาท ปิดที่   75.50 บาท  ลดลง  2.75 บาท
BDMS   มูลค่าการซื้อขาย  1,590.84 ล้านบาท ปิดที่   24.60 บาท  เพิ่มขึ้น 0.10 บาท
ADVANC มูลค่าการซื้อขาย  1,523.43 ล้านบาท ปิดที่  219.00 บาท  ราคาไม่เปลี่ยนแปลง
IVL    มูลค่าการซื้อขาย  1,504.21 ล้านบาท ปิดที่   34.25 บาท  ลดลง  0.75 บาท
TMB    มูลค่าการซื้อขาย  1,212.29 ล้านบาท ปิดที่    1.64 บาท  ลดลง  0.02 บาท
 
ตลาดหุ้นเอเชีย
